ཟླ་འདིའི་ཕྱི་ཚེས་༡༤ཉིན་བྷི་བྷི་སི་གསར་ཁང་གིས་གནས་ཚུལ་སྤེལ་བ་ལྟར་ན།ཁ་སང་དགོང་མོ་ནས་ད་བར་རྒྱ་གར་གྱི་མངའ་སྡེ་བཞིའི་ནང་ཐལ་རླུང་དྲག་ཏུ་འཚུབ་ནས།གྲོང་གསེབ་ཀྱི་ཁང་ཁྱིམ་མང་པོ་ཞིག་སློག་སྟེ་ཉུང་མཐར་མི་༦༡བསད་ཡོད་འདུག་ཅིང་།མི་མང་པོར་རྨས་སྐྱོན་ཤོར་ཡོད་འདུག་པ་མ་ཟད།ཁ་སང་དགོང་མོར་གནམ་གྲུ་༧༠ལྷག་རྒྱལ་ས་ལྡི་ལིར་ཡོད་པའི་རྒྱལ་སྤྱིའི་གནམ་ཐང་ལ་ཡོང་མ་ཐུབ་པར་འཕུར་བསྐྱོད་ཀྱི་ཁ་ཕྱོགས་བསྒྱུར་དགོས་ཁེལ་ཡོད་འདུག་པ་དང་།རྒྱ་གར་གཞུང་གིས་ད་དུང་མུ་མཐུད་གནམ་གཤིས་ཡག་པོ་མེད་པའི་ཉེན་བརྡ་བཏང་ཡོད་འདུག